भविष्यत खण्ड में उन्होंने भारतवासियों से जागृत हो जाने का आह्वाहन किया है। ‘है कार्य ऐसा कौन सा, साधे न जिसको एकता’13 के द्वारा उन्होंने एकता में बल की भावना का प्रसार किया। वह देश केा जगाते हुए कहते हैं कि- ‘अब और कब तक इस तरह, सोते रहोगे मृत पड़े’14 और साथ ही ‘ऐसा करो जिसमें तुम्हारे देश का उद्धार हो, जर्जर तुम्हारी जाति का बेड़ा विपद से पार हो’15 कहकर जातीय अस्मिता व गौरव के प्रति युवाओं को आगे बढ़ने के लिये प्रोत्साहित किया है और सुप्तावस्था में पडे़ देशवासियों को जागृत करने के साथ ही कवियों को ‘करते रहोगे पिष्ट-पेषण और कब तक कविवरों’16 कहकर सचेत किया है और उन्हें उनका कवि-कर्म स्मरण कराते हुए लिखा है-